Gandia revoluciona les seues Escoletes infantils
08 setembre 2023

## Gandia revoluciona les seues Escoletes infantils08 setembre 2023Última actualització: 08 setembre 2023

![](../gestion/img/b7973129ced23627ca1e017a89880a2282849650f229718ad0a1f822ea0d18d7.jpg)  
  

La regidora d’Educació, **Esther Sapena**, ha anunciat canvis significatius en les metodologies i els espais d’aprenentatge en les Escoles infantils municipals ja en el curs 2023-2004, que comença dilluns pròxim.

De fet, des fa un temps l’associació Niu de Llavors, amb set anys d’experiència en aquest camp metodològic, està formant les mestres i educadores de les Escoletes. “Volem oferim als xiquets i a les xiquetes un clima lliure de pressions i basat en el respecte, on puguen desenvolupar les seues potencialitats. Partim d'una actitud de confiança cap a la seua persona i respectem els seus diferents ritmes i camins a la recerca de l'aprenentatge. Una nova mirada cap a la infantesa, unes noves metodologies més respectuoses que milloraran la qualitat de l’ensenyament a les Escoletes municipals. Per això, les professionals de l’associació Niu de Llavors estan acompanyant-nos en tot el procés de renovació metodològic”, ha explicat la regidora.

El nou mètode entén el joc lliure com una eina d'aprenentatge, la manera que tenen per a construir-se els xiquets i les xiquetes a ells mateixos, una necessitat bàsica. Els permet ser protagonistes del seu procés de desenvolupament a través de l'experimentació activa, triant el material o l’activitat que necessiten a cada moment.

“Un procés amb espais i llocs amables. Tot i que la ràtio és major de la desitjada, busquem, d’una banda que les mestres i educadores tinguen una vida laboral plaent, gaudisquen amb les criatures i a l’inrevés; fer feliços els xiquets i els xiquetes amb els canvis introduïts. Canvis en l’espai, fent-lo més atractiu a l’aprenentatge, amb elements atractius i el contacte màxim amb la natura. Acompanyar sobretot les emocions, fonamental en aquestes etapes”, ha conclòs **Gema Montero**, coordinadora de Niu de Llavors.